ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਆਤਮਨਿਰਭਰ ਭਾਰਤ ਪਹਿਲਕਦਮੀ ਅਧੀਨ 5G ਓਪਨ RAN ਦੇ ਸਵਦੇਸ਼ੀ ਵਿਕਾਸ ਲਈ ਪ੍ਰਮੁੱਖ ਕਦਮ
C-DOT ਨੇ VVDN Technologies Private Limited ਅਤੇ WiSig Networks Private Limited ਨਾਲ 5G ਓਪਨ RAN ਅਤੇ ਹੋਰ ਉਤਪਾਦਾਂ ਨੂੰ ਇਕੱਠੇ ਵਿਕਸਤ ਕਰਨ ਲਈ ਸਮਝੌਤਾ ਕੀਤਾ
ਸਹਿਯੋਗ ਦਾ ਉਦੇਸ਼ ਟੈਲੀਕਾਮ R&D ਤੇ ਉਦਯੋਗ ਦੀਆਂ ਪੂਰਕ ਸ਼ਕਤੀਆਂ ਦਾ ਲਾਭ ਉਠਾਉਣਾ ਹੈ, ਤਾਂ ਜੋ ਸਵਦੇਸ਼ੀ ਡਿਜ਼ਾਈਨ, ਵਿਕਾਸ ਅਤੇ ਐਂਡ-ਟੂ-ਐਂਡ 5G ਸੌਲਿਯੂਸ਼ਨਜ਼ ਦੀ ਤੈਨਾਤੀ ਤੇਜ਼ ਕੀਤੀ ਜਾ ਸਕੇ
ਸੈਂਟਰ ਫਾਰ ਡਿਵੈਲਪਮੈਂਟ ਆਵ੍ ਟੈਲੀਮੈਟਿਕਸ , WiSig ਨੈੱਟਵਰਕਸ ਪ੍ਰਾਈਵੇਟ ਲਿਮਿਟਿਡ ਅਤੇ VVDN ਟੈਕਨੋਲੋਜੀਸ ਪ੍ਰਾਈਵੇਟ ਲਿਮਿਟਿਡ ਨੇ 5G ਸੌਲਿਯੂਸ਼ਨਜ਼ ਲਈ ਓਪਨ RAN ਆਧਾਰਤ ਰੇਡੀਓ ਨੈੱਟਵਰਕ ਦੇ ਖੇਤਰ ਵਿੱਚ ਸਹਿਯੋਗ ਲਈ ਇੱਕ ਸਮਝੌਤੇ 'ਤੇ ਹਸਤਾਖਰ ਕੀਤੇ ਹਨ।
ਟੈਲੀਮੈਟਿਕਸ ਦੇ ਵਿਕਾਸ ਲਈ ਕੇਂਦਰ  ਭਾਰਤ ਸਰਕਾਰ ਦੇ ਸੰਚਾਰ ਮੰਤਰਾਲੇ ਦੇ ਦੂਰਸੰਚਾਰ ਵਿਭਾਗ ਦਾ ਪ੍ਰਮੁੱਖ ਖੋਜ ਅਤੇ ਵਿਕਾਸ ਕੇਂਦਰ ਹੈ। C-DOT ਨੇ ਸਵਦੇਸ਼ੀ ਤੌਰ 'ਤੇ 4G ਸੌਲਿਯੂਸ਼ਨ ਸਮੇਤ ਵੱਖ-ਵੱਖ ਅਤਿ-ਆਧੁਨਿਕ ਦੂਰਸੰਚਾਰ ਟੈਕਨੋਲੋਜੀਆਂ ਨੂੰ ਡਿਜ਼ਾਈਨ ਕੀਤਾ ਹੈ ਅਤੇ 5G ਦੇ ਖੇਤਰ ਵਿੱਚ ਉਤਸੁਕਤਾ ਨਾਲ ਕੰਮ ਕਰ ਰਿਹਾ ਹੈ।
WiSig ਨੈੱਟਵਰਕਸ ਪ੍ਰਾਈਵੇਟ ਲਿਮਿਟਿਡ ਇੱਕ ਆਗਾਮੀ ਸ਼ੁਰੂਆਤ ਹੈ ਜੋ 5G ਮੋਬਾਈਲ ਸੰਚਾਰ ਉਤਪਾਦਾਂ ਅਤੇ ਹੱਲਾਂ ਸਮੇਤ ਵੱਖ-ਵੱਖ ਸੰਚਾਰ ਹੱਲਾਂ ਨੂੰ ਵਿਕਸਤ ਕਰਨ, ਮਾਰਕੀਟਿੰਗ ਕਰਨ ਅਤੇ ਪੇਸ਼ ਕਰਨ ਦੇ ਕਾਰੋਬਾਰ ਵਿੱਚ ਲੱਗੀ ਹੋਈ ਹੈ।
VVDN ਟੈਕਨੋਲੋਜੀਸ ਪ੍ਰਾਈਵਸਟ ਲਿਮਿਟਿਡ 5G, ਨੈੱਟਵਰਕਿੰਗ ਅਤੇ Wi-Fi, IoT, ਅਤੇ ਕਲਾਉਡ ਸਟੋਰੇਜ ਸੇਵਾਵਾਂ ਸਮੇਤ ਵੱਖ-ਵੱਖ ਟੈਕਨੋਲੋਜੀ ਡੋਮੇਨਾਂ ਵਿੱਚ ਇੱਕ ਪ੍ਰਮੁੱਖ ਉਤਪਾਦ ਇੰਜੀਨੀਅਰਿੰਗ ਅਤੇ ਨਿਰਮਾਣ ਕੰਪਨੀ ਹੈ।
ਇਸ ਸਹਿਯੋਗ ਦਾ ਉਦੇਸ਼ ਸਵਦੇਸ਼ੀ ਡਿਜ਼ਾਈਨ, ਵਿਕਾਸ, ਨਿਰਮਾਣ ਅਤੇ ਲਾਗਤ-ਪ੍ਰਭਾਵਸ਼ਾਲੀ 5G ਉਤਪਾਦਾਂ ਅਤੇ ਹੱਲਾਂ ਦੀ ਤੈਨਾਤੀ ਲਈ ਇੱਕ ਆਪਸੀ ਉਤਪਾਦਕ ਗੱਠਜੋੜ ਨੂੰ ਵਿਕਸਤ ਕਰਨ ਵਿੱਚ ਭਾਰਤੀ ਖੋਜ ਅਤੇ ਵਿਕਾਸ ਅਤੇ ਉਦਯੋਗ ਦੀਆਂ ਤਕਨੀਕੀ ਯੋਗਤਾਵਾਂ ਅਤੇ ਪੂਰਕ ਸ਼ਕਤੀਆਂ ਦਾ ਲਾਭ ਉਠਾਉਣਾ ਹੈ। ਇਹ ਸ਼ਮੂਲੀਅਤ ਸਵਦੇਸ਼ੀ ਬੌਧਿਕ ਸੰਪੱਤੀ ਨੂੰ ਵਧਾਏਗੀ ਅਤੇ ਘਰੇਲੂ 5G ਉਤਪਾਦਾਂ ਅਤੇ ਹੱਲਾਂ ਨੂੰ ਵਿਆਪਕ ਗੋਦ ਲੈਣ ਅਤੇ ਮੁਦਰੀਕਰਨ ਲਈ ਨਵੇਂ ਰਾਹ ਤਿਆਰ ਕਰੇਗੀ।
ਈਵੈਂਟ ਬਾਰੇ ਬੋਲਦਿਆਂ C-DOT ਦੇ ਕਾਰਜਕਾਰੀ ਨਿਰਦੇਸ਼ਕ ਡਾ. ਰਾਜਕੁਮਾਰ ਉਪਾਧਿਆਏ ਨੇ ਪ੍ਰਭਾਵਸ਼ਾਲੀ ਤੇ ਤੇਜ਼ੀ ਨਾਲ ਸਵਦੇਸ਼ੀ ਉਤਪਾਦਾਂ ਅਤੇ ਹੱਲਾਂ ਨੂੰ ਵਿਕਸਤ ਕਰਨ ਲਈ ਵੱਖ-ਵੱਖ ਟੈਕਨੋਲੋਜੀ ਹਿੱਸੇਦਾਰਾਂ ਵਿਚਕਾਰ ਸਹਿਯੋਗੀ ਸ਼ਮੂਲੀਅਤ ਦੀ ਮੁੱਖ ਭੂਮਿਕਾ 'ਤੇ ਜ਼ੋਰ ਦਿੱਤਾ। ਉਨ੍ਹਾਂ ਕਿਹਾ ਕਿ ਅੱਜ ਅਸੀਂ ਦੇਸ਼ ਦੀਆਂ ਲੋੜਾਂ ਨੂੰ ਪੂਰਾ ਕਰਨ ਅਤੇ ਨਿਰਯਾਤ ਬਾਜ਼ਾਰ ਨੂੰ ਲਾਗੂ ਕਰਨ ਲਈ ਭਾਰਤੀ ਭਾਈਵਾਲਾਂ ਦੀ ਸ਼ਮੂਲੀਅਤ ਨਾਲ ਸਵਦੇਸ਼ੀ 5ਜੀ ਟੈਕਨੋਲੋਜੀ ਦੇ ਵਿਕਾਸ ਵੱਲ ਇੱਕ ਵੱਡਾ ਕਦਮ ਚੁੱਕਿਆ ਹੈ। ਉਨ੍ਹਾਂ ਅੱਗੇ ਟਿੱਪਣੀ ਕੀਤੀ ਕਿ R&D ਅਤੇ ਉਦਯੋਗ ਇੱਕ ਦੂਜੇ ਦੇ ਪੂਰਕ ਹਨ ਅਤੇ ਮਾਣਯੋਗ ਪ੍ਰਧਾਨ ਮੰਤਰੀ ਦੇ "ਗਤੀ ਸ਼ਕਤੀ" ਅਤੇ "ਆਤਮਨਿਰਭਰ ਭਾਰਤ" ਦੇ ਦ੍ਰਿਸ਼ਟੀਕੋਣ ਅਨੁਸਾਰ 5G ਟੈਕਨੋਲੋਜੀ ਦੇ ਸਵਦੇਸ਼ੀ ਡਿਜ਼ਾਈਨ ਅਤੇ ਵਿਕਾਸ ਨੂੰ ਉਤਸ਼ਾਹਿਤ ਕਰਨ ਲਈ C-DOT ਦੀ ਦ੍ਰਿੜ ਵਚਨਬੱਧਤਾ ਨੂੰ ਦੁਹਰਾਇਆ।
ਵੀਵੀਡੀਐੱਨ ਦੇ ਸੀਈਓ ਸ਼੍ਰੀ ਪੁਨੀਤ ਅਗਰਵਾਲ ਨੇ ਟਿੱਪਣੀ ਕੀਤੀ ਕਿ “ਭਾਰਤ ਵਿੱਚ 5ਜੀ ਈਕੋ-ਸਿਸਟਮ ਨੂੰ ਸਮਰੱਥ ਬਣਾਉਣ ਲਈ ਡੂੰਘਾਈ ਨਾਲ ਵਚਨਬੱਧ ਹੈ। C-DOT, VVDN ਅਤੇ WiSig ਵਿਚਕਾਰ ਇਹ ਸਹਿਯੋਗ ਟੈਲੀਕਾਮ ਦੇ ਖੇਤਰ ਵਿੱਚ ਭਾਰਤ ਨੂੰ 'ਆਤਮਨਿਰਭਰ' ਬਣਾਉਣ ਵੱਲ ਇੱਕ ਹੋਰ ਕਦਮ ਹੈ। VVDN O-RU ਡਿਜ਼ਾਈਨ ਵਿੱਚ CDOT ਅਤੇ WiSig ਨਾਲ ਕੰਮ ਕਰੇਗਾ ਜਿਸ ਵਿੱਚ ਸਵਦੇਸ਼ੀ ਤੌਰ 'ਤੇ ਵਿਕਸਤ ਹਾਰਡਵੇਅਰ ਅਤੇ ਸੌਫਟਵੇਅਰ ਸ਼ਾਮਲ ਹਨ। 5G ਸਪੇਸ ਵਿੱਚ VVDN ਦੀ ਡਿਜ਼ਾਈਨ, ਵਿਕਾਸ, ਨਿਰਮਾਣ ਅਤੇ ਟੈਸਟਿੰਗ ਸਮਰੱਥਾਵਾਂ ਇਸ ਨੂੰ ਇੱਕ ਤਰਜੀਹੀ ਸਾਥੀ ਬਣਾਉਂਦੀਆਂ ਹਨ। ਇਹ VVDN ਲਈ ਇੱਕ ਹੋਰ ਮਾਣ ਵਾਲਾ ਛਿਣ ਹੈ।
WiSig ਨੈੱਟਵਰਕ ਦੇ ਬਾਨੀ ਪ੍ਰੋ. ਕਿਰਨ ਕੁਚੀ ਨੇ ਕਿਹਾ, “WiSig ਸਵਦੇਸ਼ੀ 5G ਨੈੱਟਵਰਕ ਬੁਨਿਆਦੀ ਢਾਂਚਾ ਉਪਕਰਨ ਬਣਾਉਣ ਲਈ C-DOT ਦੀ ਅਗਵਾਈ ਵਾਲੀ ਇਸ ਪਹਿਲਕਦਮੀ ਦਾ ਹਿੱਸਾ ਬਣ ਕੇ ਖੁਸ਼ ਹੈ। WiSig ਪਿਛਲੇ ਪੰਜ ਸਾਲਾਂ ਤੋਂ ਸਵਦੇਸ਼ੀ 5G ਟੈਕਨੋਲੋਜੀ ਦੇ ਵਿਕਾਸ ਦੀ ਅਗਵਾਈ ਕਰ ਰਿਹਾ ਹੈ, ਜਿਸ ਨੂੰ 3GPP, TSDSI ਤੇ ITU ਸਲਾਹ-ਮਸ਼ਵਰੇ 'ਤੇ 5G ਮਾਨਕੀਕਰਣ ਲਈ WiSig ਦੇ ਯੋਗਦਾਨ ਵਿੱਚ ਦੇਖਿਆ ਜਾ ਸਕਦਾ ਹੈ। WiSig ਨੇ Pi/2 BPSK ਮੋਡਯੂਲੇਸ਼ਨ ਸਕੀਮ ਦੇ ਵਿਕਾਸ ਵਿੱਚ ਯੋਗਦਾਨ ਪਾਇਆ ਹੈ ਜੋ ਹੁਣ 5G ਸਟੈਂਡਰਡ ਵਿੱਚ ਲਾਜ਼ਮੀ ਹੈ ਅਤੇ 5G ਸਟੈਂਡਰਡ ਜ਼ਰੂਰੀ ਪੇਟੈਂਟਾਂ ਦਾ ਇੱਕ ਮਹੱਤਵਪੂਰਨ ਪੋਰਟਫੋਲੀਓ ਵੀ ਵਿਕਸਤ ਕੀਤਾ ਹੈ। ਇਸ ਪਹਿਲਕਦਮੀ ਦੁਆਰਾ WiSig ਨੈੱਟਵਰਕ ਸਥਿਰਤਾ, ਭਰੋਸੇਯੋਗਤਾ ਅਤੇ ਪ੍ਰਦਰਸ਼ਨ ਦੇ ਰੂਪ ਵਿੱਚ ਕਈ ਪ੍ਰਤੀਯੋਗੀ ਪਲੇਟਫਾਰਮਾਂ 'ਤੇ ਚੱਲ ਰਹੇ ਵਿਸ਼ਵ ਦੇ ਮੋਹਰੀ, ਭਰੋਸੇਮੰਦ ਅਤੇ ਉੱਨਤ ਵਿਸ਼ਾਲ MIMO ਅਤੇ ਹੋਰ ਸਟੈਕ ਪੇਸ਼ ਕਰਨਗੇ। ਸਾਡੇ RAN ਹੱਲ ਜਨਤਕ ਦੂਰਸੰਚਾਰ ਨੈੱਟਵਰਕਾਂ, ਭਰੋਸੇਮੰਦ ਅਤੇ ਨਾਜ਼ੁਕ ਨੈੱਟਵਰਕਾਂ ਦੇ ਨਾਲ-ਨਾਲ ਨਿੱਜੀ ਨੈੱਟਵਰਕਾਂ ਦੀਆਂ ਲੋੜਾਂ ਨੂੰ ਪੂਰਾ ਕਰਨਗੇ।
ਡਾ ਪੰਕਜ ਦਲੇਲਾ, ਸੀ-ਡੌਟ ਦੇ ਡਾਇਰੈਕਟਰ ਸ਼੍ਰੀਮਤੀ ਸ਼ਿਖਾ ਸ਼੍ਰੀਵਾਸਤਵ ਅਤੇ ਸੀਡੀਓਟੀ, ਵੀਵੀਡੀਐੱਨ ਅਤੇ ਵਾਈਸਿਗ ਦੇ ਸੀਨੀਅਰ ਅਧਿਕਾਰੀ ਵੀ ਸਮਝੌਤੇ 'ਤੇ ਹਸਤਾਖਰ ਕਰਨ ਦੇ ਸਮਾਗਮ ਦੌਰਾਨ ਮੌਜੂਦ ਸਨ।
C-DOT, WiSig ਨੈੱਟਵਰਕਸ ਪ੍ਰਾਈਵੇਟ ਲਿਮਿਟਿਡ ਅਤੇ VVDN ਟੈਕਨੋਲੋਜੀਸ ਪ੍ਰਾਈਵੇਟ ਲਿਮਿਟਿਡ ਨੇ ਦੂਰਸੰਚਾਰ ਦੇ ਹੋਰ ਉੱਭਰ ਰਹੇ ਖੇਤਰਾਂ ਵਿੱਚ ਵੀ ਸਹਿਯੋਗ ਲਈ ਇਸ ਸਹਿਯੋਗੀ ਭਾਈਵਾਲੀ ਨੂੰ ਅੱਗੇ ਲਿਜਾਣ ਵਿੱਚ ਬਹੁਤ ਉਤਸ਼ਾਹ ਦਿਖਾਇਆ।